2.pielikums
Uzaicinājumam uz 
apspriedi ar piegādātājiem Nr. DVP 2026/30-AP
KVALIFIKĀCIJAS PRASĪBAS

Atklātam konkursam
“Būvuzraudzības nodrošināšana objektam “Lielā Stropu ezera infrastruktūras atjaunošana un pielāgošana klimata pārmaiņu ietekmes mazināšanai Daugavpils valstspilsētas pašvaldībā"
(Identifikācijas Nr. DVP 2026/30)

Prasības attiecībā uz pretendenta iespējām veikt profesionālo darbību, pretendenta saimniecisko un finansiālo stāvokli un tehniskajām un profesionālajām spējām, kā arī iesniedzamo informāciju, kas nepieciešama, lai pretendentu novērtētu saskaņā ar minētajām prasībām
Pretendentu kvalifikācijas (atlases) prasības un iesniedzamie dokumenti kvalifikācijas novērtēšanai:
	Nr.p.k.
	Kvalifikācijas prasība
 (katrā iepirkuma priekšmeta daļā, ja nav noteikts citādāk)
	Iesniedzamā informācija
(katrā iepirkuma priekšmeta daļā, ja nav noteikts citādāk)

	Attiecībā uz pretendentiem

	20.1.
	Pretendents iepazinās ar atklāta konkursa dokumentāciju, apzinās savas spējas, apliecina savu dalību atklāta konkursā un gatavību noslēgt iepirkuma līgumu.
	Pretendentam jāiesniedz pieteikums dalībai atklāta konkursā saskaņā ar nolikuma 2.pielikumu.

	20.2.
	Pretendents ir reģistrēts atbilstoši reģistrācijas vai pastāvīgās dzīvesvietas valsts spēkā esošo  normatīvo aktu prasībām. 
Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus).
	Latvijas Republikā reģistrēta vai pastāvīgi dzīvojoša komersanta (šī punkta izpratnē pretendents, personālsabiedrības biedrs, piegādātāju apvienības dalībnieks, apakšuzņēmējs) reģistrācijas faktu Latvijas Republikas Uzņēmumu reģistrā vai Latvijas Republikas Valsts ieņēmumu dienestā iepirkuma komisija pārbaudīs Latvijas Republikas Uzņēmumu reģistra tīmekļvietnē www.ur.gov.lv vai Latvijas Republikas Valsts ieņēmumu dienesta tīmekļvietnē www.vid.gov.lv.
Latvijā Republikā reģistrēta vai pastāvīgi dzīvojoša komersanta paraksttiesīgas personas pārstāvības tiesības iepirkuma komisija pārbaudīs Latvijas Republikas Uzņēmumu reģistra tīmekļvietnē   www.ur.gov.lv.
Ārvalstī reģistrētam vai pastāvīgi dzīvojošam komersantam jāiesniedz: 
· kompetentas ārvalsts institūcijas izsniegts dokuments vai ārvalsts publiski pieejama reģistra tīmekļvietne, kurā norādītā informācija apliecina, ka komersants ir reģistrēts atbilstoši reģistrācijas vai pastāvīgās dzīvesvietas valsts normatīvo aktu prasībām;
· kompetentas ārvalsts institūcijas izsniegts dokuments vai ārvalsts publiski pieejama reģistra tīmekļvietne, kurā norādīta aktuālā  informācija par komersanta amatpersonām (piemēram, valdes locekļi, padomes locekļi,  paraksttiesīgās personas, prokūristi un/vai patiesie labuma guvēji);
· komersanta apliecinājums, ka kompetentas attiecīgās valsts institūcijas izsniegtā dokumentā vai ārvalsts publiski pieejamā reģistrā ietvertā informācija par komersanta amatpersonām joprojām ir aktuāla.

	20.3.
	Līguma slēgšanas dienā pretendentam jābūt reģistrētam Latvijas Republikas Būvkomersantu reģistrā saskaņā ar Būvniecības likumu un Ministru kabineta 2014.gada 25.februāra noteikumiem Nr.116 “Būvkomersantu reģistrācijas noteikumi” un tiesīgam veikt attiecīgo būvdarbu būvuzraudzību. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus), kas veiks būvdarbus vai sniegs pakalpojumus, kuru veikšanai nepieciešama reģistrācija Latvijas Republikas Būvkomersantu reģistrā.
	· Latvijas Republikā reģistrēta pretendenta reģistrācijas faktu Latvijas Republikas Būvkomersantu reģistrā iepirkuma komisija pārbaudīs būvniecības informācijas sistēmas tīmekļvietnē www.bis.gov.lv.  Gadījumā, ja pretendents, personālsabiedrības biedrs, piegādātāju apvienības dalībnieks, apakšuzņēmējs nav reģistrēts Latvijas Republikas Būvkomersantu reģistrā un ja tāda reģistrācija ir nepieciešama, tad pretendentam jāiesniedz pretendenta apliecinājums, ka gadījumā, ja tam tiks piešķirtas līguma slēgšanas tiesības, pretendents, personālsabiedrības biedrs, piegādātāju apvienības dalībnieks, apakšuzņēmējs 10 (desmit) darba dienu laikā no dienas, kad paziņojums par rezultātiem ir saņemts, reģistrēsies Latvijas Republikas Būvkomersantu reģistrā.

	20.4.
	Pretendentam iepriekšējos piecos gados (2025., 2024., 2023., 2022., 2021.gadā un 2026.gadā līdz piedāvājuma iesniegšanas brīdim) ir attiecīga pieredze pakalpojumu sniegšanā, t.i. pretendentam šajā periodā ir jābūt kvalitatīvi veikušam vismaz šādu būvdarbu būvuzraudzību:
· 1 (vienā) objektā ir veikta ar saistvielām nesaistītas konstruktīvās kārtas pārbūves vai jaunbūves (izbūves) darbu ne mazāk kā 2500 m2 (divi tūkstoši pieci simti kvadrātmetri) apmērā būvdarbu būvuzraudzība;
· 1 (vienā) objektā ir veikta ūdensapgādes un kanalizācijas tīklu pārbūves vai jaunbūves (izbūves) būvdarbu būvuzraudzība;
· 1 (vienā) objektā ir veikta ielu apgaismojuma tīklu pārbūves vai jaunbūves (izbūves) būvdarbu būvuzraudzība;
· 1 (vienā) objektā ir veikta ielu elektronisko sakaru sistēmu un tīklu pārbūves vai jaunbūves (izbūves) būvdarbu būvuzraudzība.

Objektam, kur ir veikta būvuzraudzība, ir jābūt  pilnībā pabeigtam un nodotam ekspluatācijā.

Nolikuma 20.4.punkta apakšpunktos paredzēta būvuzraudzība var būt veikta arī  vienā objektā, ja šāds objekts vienlaikus atbilst visām prasībām.
	Pretendentam jāiesniedz: 
· pretendenta kvalifikācijas apraksts saskaņā ar nolikuma 3.pielikumu;
· atsauksme/-es vai cits/-i pieredzi apliecinošs/-i dokuments/-i;


	20.5.
	Pretendentam jānodrošina, ka līguma izpildē piedalās sekojošs personāls:
1. atbildīgais būvdarbu būvuzraugs, kurš ir tiesīgs veikt ceļu būvdarbu būvuzraudzību;
2. būvdarbu būvuzraugs, kurš ir tiesīgs veikt ūdensapgādes un kanalizācijas sistēmu būvdarbu būvuzraudzību, ieskaitot ugunsdzēsības sistēmas;
3. būvdarbu būvuzraugs, kurš ir tiesīgs veikt elektroietaišu izbūves darbu būvuzraudzību (līdz 1kV);
4. būvdarbu būvuzraugs, kurš ir tiesīgs veikt elektronisko sakaru sistēmu un tīklu būvdarbu būvuzraudzību.

Pretendents var piedāvāt vienu speciālistu vairākām pozīcijām, ja speciālists ir sertificēts vairākās jomās.
	Pretendentam jāiesniedz:
· pretendenta kvalifikācijas apraksts saskaņā ar nolikuma 3.pielikumu;
· atbildīgā būvuzrauga apliecinājums saskaņā ar nolikuma pielikumu;
· būvuzrauga apliecinājums saskaņā ar nolikuma pielikumu;
Latvijas Republikā reģistrēta būvspeciālista būvprakses sertifikāta reģistrācijas faktu Latvijas Republikas Būvspeciālistu reģistrā iepirkuma komisija pārbaudīs būvniecības informācijas sistēmas tīmekļvietnē www.bis.gov.lv.
Gadījumā, ja pretendenta piedāvātā būvspeciālista profesionālā kvalifikācija reģistrēta, licencēta vai sertificēta ārvalstīs, tad tai jāatbilst būvspeciālista reģistrācijas valsts prasībām profesionālo pakalpojumu sniegšanai un pretendentam jāiesniedz:
· dokuments, kas apliecina speciālista profesionālo kvalifikāciju mītnes valstī un dokumenta tulkojums latviešu valodā;
· pretendenta apliecinājums par to, ka līguma slēgšanas tiesību piešķiršanas gadījumā, tas pirms iepirkuma līguma noslēgšanas, bet ne vēlāk kā 5 (piecu) darbdienu laikā no dienas, kad nav tiesisko šķēršļu, normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā.

	20.6.
	Pretendentam jānodrošina, ka līguma izpildē tiks ievērotas līguma, līguma pielikumu un  spēkā esošo normatīvo aktu prasības.
	Pretendentam jāiesniedz pretendenta kvalifikācijas apraksts saskaņā ar nolikuma 3.pielikumu.

	20.7.
	Pretendentam jānodrošina, ka līguma izpildē tas iesniegs iepirkuma līguma saistību izpildes nodrošinājumu 10 % (desmit procentu) apmērā no līguma cenas.
	Pretendentam jāiesniedz pretendenta kvalifikācijas apraksts saskaņā ar nolikuma 3.pielikumu.

	20.8.
	Pretendents garantē, ka līguma slēgšanas   gadījumā veiks sava atbildīgā  būvuzrauga profesionālās civiltiesiskās atbildības apdrošināšanu saskaņā ar Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”.
	Pretendentam jāiesniedz pretendenta kvalifikācijas apraksts saskaņā ar nolikuma 3.pielikumu.

	Attiecībā uz pretendenta personām, uz kuru iespējām tas balstās

	20.9.
	Pretendents var balstīties uz trešo personu iespējām, lai apliecinātu, ka tā kvalifikācija atbilst nolikumā noteiktajām kvalifikācijas  prasībām. Ja pretendents balstās uz trešo personu iespējām, tad pretendents pierāda, ka viņa rīcībā būs attiecīgie resursi. Pretendents var balstīties uz citu personu iespējām tikai tad, ja minētās personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas.
	Pretendentam jāiesniedz:
· pretendenta kvalifikācijas apraksts saskaņā ar nolikuma 3.pielikumu;
· personas, uz kuras iespējām pretendents balstās, apliecinājums vai vienošanās par nepieciešamo resursu nodošanu pretendenta rīcībā, vai par sadarbību konkrētā līguma izpildē. 

	Attiecībā uz pretendenta apakšuzņēmējiem

	20.10.
	Pretendents savā piedāvājumā norāda visus tos apakšuzņēmējus (arī apakšuzņēmēju apakšuzņēmējus), kuru veicamo būvdarbu vai sniedzamo pakalpojumu vērtība ir 10000,00 EUR no kopējās iepirkuma līguma vērtības vai lielāka, un katram šādam apakšuzņēmējam izpildei nododamo iepirkuma līguma daļu. 
Publisko iepirkumu likuma 1.panta 1.punkta izpratnē apakšuzņēmējs ir pretendenta nolīgta persona vai savukārt tās (apakšuzņēmēja) nolīgta persona, kura veic būvdarbus vai sniedz pakalpojumus iepirkuma līguma izpildei.
Publisko iepirkuma likuma 63.panta trešās daļas izpratnē par saistīto uzņēmumu uzskata kapitālsabiedrību, kurā saskaņā ar koncerna statusu noteicošajiem normatīvajiem aktiem  apakšuzņēmējam ir izšķirošā ietekme vai kurai ir izšķiroša ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kam vienlaikus ir izšķiroša ietekme attiecīgajā apakšuzņēmējā.
	Pretendentam jāiesniedz: 
· pretendenta kvalifikācijas apraksts saskaņā ar nolikuma 3.pielikumu;
· apakšuzņēmēja apliecinājums par tā gatavību veikt tam izpildei nododamo līguma daļu. Apakšuzņēmēja veicamo būvdarbu vai sniedzamo pakalpojumu vērtību noteic, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo būvdarbu vai sniedzamo pakalpojumu vērtību.



21. Prasības attiecībā uz pretendenta iesniedzamo tehnisko piedāvājumu
	Nr.p.k.
	Tehniskā piedāvājuma prasība
 (katrā iepirkuma priekšmeta daļā, ja nav noteikts citādāk)
	Iesniedzamā informācija
(katrā iepirkuma priekšmeta daļā, ja nav noteikts citādāk)

	-
	Tehniskais piedāvājums

	Pretendents iesniedz provizorisku Darbu izpildes grafiku (mēnešos) tabulas veidā, brīvā formā. Grafiks jāsagatavo ievērojot iepirkuma nolikumā noteiktos termiņus.


22. Prasības attiecībā uz pretendenta iesniedzamo finanšu piedāvājumu
	Nr.p.k.
	Finanšu piedāvājuma prasība
 (katrā iepirkuma priekšmeta daļā, ja nav noteikts citādāk)
	Iesniedzamā informācija
(katrā iepirkuma priekšmeta daļā, ja nav noteikts citādāk)

	-
	Pretendents savā piedāvājumā norāda kopējo izmaksu summu, kuru norāda euro (EUR) bez pievienotās vērtības nodokļa. Summu norāda ar precizitāti divi cipari aiz komata. Kopējo izmaksu summā pretendentam jāietver visi izdevumi un izmaksas, kas rodas pretendentam, lai pilnīgi un pienācīgā kvalitātē veiktu tehniskajā specifikācijā minētos pakalpojumus.
	Pretendentam jāiesniedz finanšu piedāvājums saskaņā ar nolikuma pielikumu.



